Boris Jonsonning qo‘shimcha qilishicha, uchrashuv davomida Ukrainadagi vaziyat muhokama qilinadi. Foto: Reuters Buyuk Britaniya bosh vaziri Boris Jonson hindistonlik hamkasbi Narendra Modi bilan Moskva va Nyu-Dehli munosabatlarini muhokama qilishini aytdi. «Hindiston va Rossiya munosabatlari Rossiyaning Birlashgan Qirollik bilan munosabatlaridan keskin farq qilishini hamma tushunadi deb o‘ylayman. Biz buni inobatga olishimiz zarur», — dedi u Sky News telekanali efirida. Jonsonning qo‘shimcha qilishicha, uchrashuv davomida Ukrainadagi vaziyat muhokama qilinadi. U shuningdek, Hindiston ham Buyuk Britaniya singari uglevodorodlar importiga «qaramlikni kamaytirishi» zarurligini qayd etdi. Jonson Hindistonga 21 aprel kuni ikki kunlik tashrif bilan keldi.